Дэбют забаўляльнай праграмы пад такой назвай завершыць чараду дзіцячых навагодніх святаў, якія ладзілі сёлета работнікі культуры ў райцэнтры. Мерапрыемства, якое адбудзецца ў ККЗ “Іскра” у нядзелю, 14 студзеня, у 15 гадзін, пазнаёміць гледачоў з самымі актыўнымі, кемлівымі, дапытлівымі, артыстычнымі хлопчыкамі і дзяўчынкамі ва ўзросце ад 3-х да 10-ці гадоў. Вас чакае сустрэча не толькі з юнымі танцорамі і спевакамі, але і докшыцкай зоркай YouTube, будучай мадэллю подыума і лепшым памочнікам матулі на кухні.